Държавен вестник, бр. 25, 2016 г., стр. 25

БРОЙ  25	
Д Ъ Р Ж А В Е Н  В Е С Т Н И К 	
СТР.  25  
Чл. 65. (1) В съответствие с чл. 55а ЗЗО 
НЗОК закупува в полза на ЗОЛ медицинска 
помощ по чл. 55, ал. 2, т. 2 ЗЗО в рамките на 
обемите по чл. 62, 63 и 64 и в съответствие 
с параметрите на разходите по бюджета на 
НЗОК, определени в ЗБНЗОК за 2016 г.
(2) В изпълнение на чл. 3, ал. 3 ЗБНЗОК за 
2016 г. НЗОК извършва текущо наблюдение и 
анализ за изпълнението на обемите, както и за 
изпълнението на бюджета на НЗОК за здрав­
ноосигурителни плащания към 31.08.2016 г., 
към 31.12.2016 г. и към 31.03.2017 г.
(3) В случай че при анализа по ал. 2 се 
установи превишение на обемите за ПИМП, 
СИМП и/или МДД, НС на НЗОК приема 
решение с коригирани обеми в рамките на 
оставащите средства по бюджетните параграфи 
за съответното здравноосигурително плащане, 
което създава основание за промяна в склю­
чените договори с изпълнителите на ИМП.
(4) В случай че при анализа по ал. 2 се 
установи неизпълнение на обемите за ПИМП, 
СИМП и/или МДД, НС на НЗОК може да 
приеме решение с коригирани обеми в рамките 
на бюджетните средства на НЗОК за съответ­
ните здравноосигурителни плащания, което 
създава основание за промяна в сключените 
договори с изпълнителите на ИМП.
(5) Текущо през периода на действие на 
Решението в зависимост от оказаната на ЗОЛ 
медицинска помощ, когато по някоя дейност 
се достигне обемът, преди да е извършена 
актуализацията по ал. 3 и 4, тези дейности 
се заплащат в рамките на наличните сред­
ства за съответния вид здравноосигурителни 
плащания по бюджета на НЗОК.
(6) Националната здравноосигурителна 
каса осъществява контрол по реда на глава 
четиринадесета на изпълнителите на извън­
болничната медицинска помощ, извършващи 
дейности, за които при анализа по ал. 2 се 
наблюдава превишение на обемите по чл. 62, 
63 и 64, водещо до преразход на средства за 
здравноосигурителни плащания.
Раздел VІ
Методики за остойностяване на видовете 
извънболнична медицинска помощ
Чл. 66. Методиката на образуване на 
стойностите, за които НЗОК през 2016 г. има 
финансов капацитет да закупи дейностите по 
пакета медицинска помощ по чл. 45, ал. 2 ЗЗО, 
се състои от следните последователни етапи:
1. Дефиниране на обхвата на медицинската 
помощ по пакета дейности, гарантиран от бю­
джета на НЗОК, заплащан от съответния вид 
здравноосигурителни плащания по ЗБНЗОК за 
2016 г., съгласно условията и реда за оказване 
на помощта. 
2. Определяне на отделните дейности в 
обхвата на всеки вид здравноосигурителни 
плащания по т. 1, в разделите за обеми, цени 
и методика за закупуване медицинската по­
мощ на Решението. 
3. Определяне на прогнозните обеми по 
всяка отделна дейност по т. 2 за заплащане 
през 2016 г., съобразно:
3.1. информацията за отчетения и заплатен 
годишен брой дейности от съответния вид 
през 2013 г. – 2015 г.; 
3.2. отчетените тенденции в годишния ръст 
на обемите;
3.3. промени в пакетите през предходните 
периоди, съотносими към съответната дейност 
по пакета медицинска помощ по чл. 45, ал. 2 
ЗЗО за 2016 г.;
3.4. налична информация за промени във 
външни фактори, които оказват влияние 
на обема на извършване на съответния вид 
дейност:
а) демографски фактори и тенденции;
б) промени в нормативната уредба;
в) промени в заболеваемостта;
г) промени в медицинската практика и 
технология;
д) други значими фактори.
3.5. експертно становище от националните 
консултанти и бордовете по специалности за 
очакваните/необходимите годишни обеми за 
нови (незаплащани през предходните години) 
дейности по пакета за 2016 г.;
4. Определяне на прогнозните стойности 
на необходимите средства за закупуване на 
прогнозните обеми по т. 3 по действащите 
през 2015 г. цени и експертно становище от 
националните консултанти и бордовете по 
специалности за цените за нови (незаплащани 
през предходните години) дейности по пакета 
за 2016 г. 
5. Формиране на стойности, за които НЗОК 
има финансов капацитет да закупи обемите 
дейности по т. 3, подлежащи на заплащане 
през 2016 г. по това Решение, с цел балан­
сиране на прогнозните стойности по т. 4 с 
размера на финансовата рамка за съответните 
здравноосигурителни плащания по ЗБНЗОК 
за 2016 г., чрез прилагане на:
а) еднакви коефициенти за увеличаване/
намаляване на действащите през 2015 г. цени 
на дейностите от обхвата на съответните 
здравноосигурителни плащания (вкл. и пред­
ложените от националните консултанти цени 
на новите дейности);
б) различни коефициенти за увеличаване/
намаляване на действащите през 2015 г. цени 
на дейностите от обхвата на съответните 
здравноосигурителни плащания (вкл. и пред­
ложените от националните консултанти цени 
на новите дейности), съобразени с налични 
данни за оценяване на съответната дейност.